
DA LI LJUDI POSJEDUJU MOĆ I VOLJU ZA DJELIMA KOJA IM SE PRIPISUJU? 


* 
* 
* 
* 
* 
* 
* 

 
DA LI LJUDI POSJEDUJU MOĆ I VOLJU ZA DJELIMA KOJA IM SE PRIPISUJU?

Da, robovi imaju sposobnost da čine djela, i oni imaju želju i htijenje, a njihova djela su im, uistinu, dodata, i prema njima će biti obavezni, prema njima će biti nagrađivani i kažnjavani, a Allah ih nije opteretio onim što ne mogu podnijeti; to im je potvrdio u KnjiziKur’anu, sunnetu i time ih opisao; ali oni nemaju sposobnosti osim onoliko koliko im je Allah dao i ne žele ništa osim ono što Allah želi; niti rade osim ono što im je On dao da rade, kao što je spomenuto sa htijenjem, voljom i stvaranjem. Kao što nisu stvorili sami sebe, nisu stvorili ni svoja djela; tako da njihova moć, njihova želja, njihovo htijenje i njihova djela su potčinjena Allahovoj moći, volji i radnji; jer ih je On stvorio; i On je stvorio njihovu moć, njihovo htijenje, njihovu volju i njihova djela. 


Ljudska volja, htijenje i moć (sposobnost) nisu Al lahova volja, htijenje i moć i djela, kao što oni nisu. On, Allah je Uzvišen od toga; već su njihova djela Allahova djelovanja koja oni izvršavaju i njima su pripisana u stvarnosti. Allah je u stvarnosti Onaj Koji upućuje, a čovjek je onaj koji reagira na to i koji se upućuje pravim putem. Allah je istinski Taj Koji radi (stvara djelo); a rob je istinski taj koji reagira na to i to izvršava. Zato je svako od ova dva djela pripisano onome ko to radi; pa kaže Uzvišeni:


“Onaj koga Al lah uputi na pravi put – na pravom putu je.”567


Pripisivanje upute Allahu, dž.š., istinsko je pripisivanje upućivanja po toj uputi čovjeku; pa kao što nije Upućivač (Hadi) Onaj Koji ide po toj uputi (muhtedi) tako isto nije Uputa kao i upućivanje po toj Uputi. Isto tako Allah, uistinu, upućuje u zabludu koga hoće, a taj rob slijedi zabludu istinski.


Ovako biva sa svim postupcima Allaha, dž.š., prema Svoj im robovima; pa onaj koji pripiše radnju i izvršenje te radnje čovjeku, postao je nevjernik; i onaj ko to pripiše Allahu, postao je nevjernik. Ko pripiše samu radnju Stvoritelju, a izvršenje radnje stvorenjima, on je istinski mum in – vjernik. 


567 El-Isra·, 97


——————————-  

Iz knjige “200 pitanja i isto toliko odgovora”  

Komentar akide Ehli sunneta vel džemata u obliku pitanja i odgovora.  

Autor: Hafiz ibn ***[Ahmed El-Hakemi](https://pitajucene.com/search/Ahmed+El-Hakemi/answers/ "Pretraži odgovore od hfz. Ahmed El-Hakemi")***


Preuzmite pdf knjigu na ovom linku:  

<https://pitajucene.com/wp-content/uploads/2019/05/200-pitanja-i-isto-toliko-odgovora-Hafiz-ibn-Ahmed-El-Hakemi.pdf>


